钦定古今图书集成/明伦汇编/氏族典/第508卷 > 《凌迪知万姓统谱》 > 穆绍
## 钦定古今图书集成/明伦汇编/氏族典/第508卷 > 《凌迪知万姓统谱》 > 穆绍

按《魏书穆崇传》：“亮子绍，字永业，尚琅琊长公主，拜驸
马都尉，迁卫将军、太常卿，寻转七兵尚书，领京兆王
愉文学。世宗初，通直散骑常侍，徙殿中尚书。遭所生
忧，免，居丧以孝闻。绍资性方重，罕接宾客，希造人门。
除侍中，托疾未起。河阴之役，故得免害。庄帝立，授尚
书令、司空公，进爵为王。普泰元年，除骠骑大将军、开”
府、青州刺史，未行，其年九月薨，时年五十二，谥曰“文
献。”子长嵩，字子岳。起家通直郎、光禄少卿。兴和中卒。
子岩，武定中，司徒谘议参军。